**Joseph Alfred Souter** (født 28. februar 1940, død 5. september 2012), kjent som **Joe South**, var en sanger, låtskriver og gitarist fra Atlanta, Georgia, USA. Han ga ut en rekke album som soloartist og bidro på flere kjente plater som musiker, men er mest kjent for låtene han skrev. Han stod blant annet bak sangene «Games People Play» og «(I Never Promised You a) Rose Garden». Elvis Presley spilte inn «Walk a Mile in My Shoes», og Deep Purple fikk sin første hit med «Hush».

Yngre år
--------

South fikk en gitar i gave av sin far da han var 11. Han bygde sin egen radiostasjon hvor han fremførte sangene sine, og tok artistnavnet allerede i tenårene. Han kjørte rundt med senderen for å unngå Federal Communications Commission, som håndhever reglene for kringkasting i USA. Han fikk en liten slager med «The Purple People Eater Meets the Witch Doctor», som han skrev sammen med Jiles Perry Richardson jr. – «The Big Bopper». I 1959 spilte Gene Vincent inn «I Might Have Known» og «Gone Gone Gone».

Karriere
--------

South var allerede en fremgangsrik studiomusiker da han fikk en hit med «Games People Play»'. Tittelen var hentet fra et verk av psykiateren Eric Berne. Sangen innbragte ham en Grammy for beste låt i 1969. Hans egne utgivelser oppnådde ikke den samme kommersielle suksessen etterpå, men mange av låtene hans ble kjent i andres fortolkninger, som Lynn Andersons «(I Never Promised You a) Rose Garden».

Broren Tommy Souter tok livet sitt i 1971. South forsvant fra offentligheten etter *Midnight Rainbows* i 1975. Han vendte i 2009 tilbake med én ny innspilling, låten «Oprah Cried», som ble med som bonusspor på en gjenutgivelse av albumene *A Look Inside* (1972) og *So The Seeds Are Growing* (1971).

Studioalbum
-----------

* *Introspect* (1968)
* *Games People Play* (1969)
* *Don't It Make You Want to Go Home?* (1969)
* *Joe South* (1971)
* *So the Seeds Are Growing* (1971)
* *A Look Inside* (1972)
* *Midnight Rainbows* (1975)

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Find a Grave, Find a Grave 96594375, besøkt 9. oktober 2017[Hentet fra Wikidata]
3. ↑   «Joe South, Singer and Writer of Hit Songs, Dies at 72», publisert i The New York Times, utgitt 5. september 2012, besøkt 28. april 2020[Hentet fra Wikidata]
4. 1 2 3 4  Nekrolog av Richard Williams i *The Guardian* 12. september 2012
5. ↑  «Joe South, Singer and Writer of Hit Songs, Dies at 72» av William Yardley i *The New York Times* 5. september 2012
6. ↑  Anmeldelse av *A Look Inside/So The Seeds Are Growing* ved Graham Reid i Elsewhere 31. mai 2010

Eksterne lenker
---------------

* Offisielt nettsted Rediger på Wikidata
* (en) Joe South på Internet Movie Database Rediger på Wikidata

* (en) Joe South hos The Movie Database Rediger på Wikidata
* (en) Joe South på Discogs Rediger på Wikidata

* (en) Joe South på MusicBrainz Rediger på Wikidata

* (en) Joe South på Spotify Rediger på Wikidata

* (en) Joe South på Songkick Rediger på Wikidata

* (en) Joe South på Genius — sangtekster Rediger på Wikidata

* (en) Joe South på AllMusic Rediger på Wikidata
* Joe South på Myspace Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BNE **·** BBC Things **·** MusicBrainz **·** Discogs **·** AllMusic **·** Hymnary
 |